Na podlagi 14. člena Statuta Občine Kostanjevica na Krki ( Ur. l . RS, št. 49/2014), je Občinski svet Občine Kostanjevica na Krki na 14. redni seji dne 23.11.2017 sprejel

**S K L E P**

**o sprejetju Načrta razvoja odprtega širokopasovnega omrežja elektronskih komunikacij naslednje generacije v občini Kostanjevica na Krki**

1.

Občinski svet Občine Kostanjevica na Krki sprejme dokument Načrt razvoja odprtega širokopasovnega omrežja elektronskih komunikacij naslednje generacije v Občini Kostanjevica na Krki, ki je sestavni del sklepa.

2.

Občinski svet Občine Kostanjevica na Krki pooblasti župana Občine, da morebitne spremembe oziroma novelacije dokumenta Načrt razvoja odprtega širokopasovnega omrežja elektronskih komunikacij naslednje generacije v Občini Kostanjevica na Krki sprejme v imenu Občinskega sveta.

3.

Ta sklep začne veljati z dnem sprejema na občinskem svetu.

Številka: 351-32/2015 Župan

Kostanjevica na Krki , 23.11.2017 Ladko Petretič l.r.

OBRAZLOŽITEV :

Načrt razvoja odprtega širokopasovnega omrežja elektronskih komunikacij naslednje generacije v občini Kostanjevica na Krki (v nadaljevanju Načrt razvoja) je dokument dolgoročnega razvojnega načrtovanja, s katerim želi občina oceniti stanje pokritosti in dejansko potrebo po širokopasovnem omrežju, da lahko na osnovi te analize sprejme ustrezne odločitve o morebitnem potrebnem javnem sofinanciranju širokopasovne komunikacijske infrastrukture.

Občina Kostanjevica na Krki želi svojim občanom zagotoviti možnost širokopasovnih priključkov in jim s tem omogočiti dostop do raznovrstnih digitalnih vsebin in storitev. Širokopasovna infrastruktura elektronskih komunikacij danes postaja prav tako nepogrešljiva kot vodovodna ali električna infrastruktura, še posebej če želimo občane zadržati na podeželskih območjih. Načrt je tudi osnovni programski dokument o razvoju širokopasovnih komunikacijskih infrastruktur v občini in kot tak osnova in pomoč zasebnim vlagateljem pri odločanju o investicijah.

Občina s tem dokumentom izraža javni interes za izgradnjo širokopasovnega omrežja na njenem ozemlju, kar je ena od osnov za pridobitev morebitnih nepovratnih sredstev za sofinanciranje izgradnje širokopasovnega omrežja na področjih belih lis. Ta cilj bo poskusila doseči s sodelovanjem v konzorciju osmih dolenjskih in belokranjskih občin.

Pripravil: Predlagatelj:

Stanislav Rostohar l.r. Ladko Petretič l.r.

Višji svetovalec I za gospodarsko infrastrukturo, Župan

Urejanje prostora in varstvo okolja

Poročevalec na seji:

Stanislav Rostohar